Национален Парк - Маврово - Википедија

# Национален Парк - Маврово

### Од Википедија, слободна енциклопедија

## [уреди] Географија

Мавровски падини

Националениот Парк Маврово зазема простор од 73.088 хектари и најголем е меѓу трите национални паркови во Македонија. Прогласен е во 1948 година. Во границите на паркот се опфатени планините: Кораб, Дешат, југозападните ограноци на Шар Планина, поголем дел од Бистра и северните делови на Крчин. Средишниот дел на националниот парк го зафаќа долината и сливот на реката Радика. Во склопот на националниот парк е и Мавровското вештачко езеро.

## [уреди] Природни богатства

Шумата во Маврово

Во границите на паркот се среќаваат голем број на интересни морфолошки форми: речни долини, клисури, водопади, карстни полиња, ували, вртачи, пештери, циркови, глацијални езера, разни видови на денудациони облици и сл. Од вегетацијата на паркот најголема застапеност има заедницата од горска букова шума.

## [уреди] Флора и фауна

Дива мечка во Маврово

Како резултат на големата издиференцираност на релјефот, националниот парк Маврово се одликува со извонредно флористичко богатство, коешто се состои од над 1000 видови виши растенија, од кои, 38 се дрвни видови, 35 грмушки а околу шеесетина се ендемични, реликтни или ретки видови. НП Маврово претставува класично наоѓалиште за 7 растителни видови, единствено е наоѓалиште во Македонија за 12 ретки растителни видови а во границите на паркот се сретнуваат уште 33 видови растенија коишто се многу ретки во останатите делови на Македонија. Фауната на националниот парк Маврово исто така се одликува со значителна разноликост. Таа се состои од 140 видови птици, од кои, позначајни се: сивиот сокол, орелот крстач, суриот (златен) орел, шумскиот буф, големиот буф, ливадската еја, степската еја, како и 11 видови водоземци, 12 видови на влечуги и 38 видови цицачи. Од цицачите најважни се: мечката, рисот, дивокозата и дивата мачка.

## [уреди] надворешни врски

- Национален парк Маврово

Преземено од "http://mk.wikipedia.org../../../%D0%BD/%D0%B0/%D1%86/%D0%9D%D0%B0%D1%86%D0%B8%D0%BE%D0%BD%D0%B0%D0%BB%D0%B5%D0%BD_%D0%9F%D0%B0%D1%80%D0%BA_-_%D0%9C%D0%B0%D0%B2%D1%80%D0%BE%D0%B2%D0%BE_275a.html"

Категорија: Национални Паркови

##### Views

- Статија
- Разговор
- Тековна верзија

##### Пребарај

##### Други јазици

- Hrvatski
- Српски / Srpski